יניב סוויסה

**יניב סוויסה** (נולד ב-21 בספטמבר 1977) הוא יוצר, שחקן, מדבב ובמאי ישראלי.

## ביוגרפיה וקריירה
סוויסה נולד וגדל באור עקיבא לניסים, מאמן כדורגל, ופירחה, מנהלת מעון לגיל הרך. למד בבית הספר רוטשילד בעיר ובתיכון נעמת בחדרה במגמת צילום סטילס.

בגיל 17 השתתף בצוותי בידור בגבעת אולגה ובטבריה עד גיוסו לצבא (שירת כנהג בחטיבת הנח"ל).

במשך שמונה שנים הופיע לסירוגין ב"צוותא" בערבי במה פתוחה עם הרכבי נונסנס ידועים.

בשנת 2000 למד משחק כשנה בסטודיו למשחק של יורם לוינשטיין.

בשנת 2008 הצטרף בתפקיד אורח לסדרה "גם להם מגיע" יחד עם ליאור אשכנזי, גידי גוב ועוד.

ב-2013 שיחק בתפקיד אורח בסדרה "קופיקו" בתפקיד מומו סלע.

ב–2014 שיחק בסדרה "רמזור" בתפקיד רפי איצקוביץ.

בשנת 2015 השתתף בפרסומת של חברת ״URBAN״ לצידם של דרור זיו, ושולה זקן.

בשנת 2017 שיחק בתפקיד אורח בסדרה "לה פמיליה" בתפקיד שודד בחלום רמי (מריאנו אידלמן).

ב-2018 שיחק ב"כפולה", בתפקיד מישל, המאבטח של נועה קירל.

באותה שנה החל לגלם את הקצב נסים שמעוני בסיטקום "קופה ראשית", המשודר בערוץ כאן 11. בנוסף, במסגרת השתתפותו בתוכנית, החל להגיש ב-2021 את הפודקאסט "הקצבייה", בו גילם את דמותו של נסים מהסדרה.

בשנים 2019–2020 שיחק בסדרה "שב"ס" בתפקיד מאיר כהן. באותה שנה שיחק בסדרה ד"ר קראז'

בשנת 2021 שיחק בסדרה "לבד בבית" ובאותה שנה השתתף בתפקיד אורח בסדרה "מה שבע".

בשנת 2022 שיחק לכמה פרקים בעונה השנייה של סדרת הנוער "סקיי", שם גילם את רמי.

בשנת 2023 שיחק בסרט "לרוץ על החול". באותה שנה גילם רב שדכן בסדרת הטלוויזיה "יניב".

בשנת 2024 התמודד עם דניאל סטיופין בתוכנית "אוטו אוכל VIP" ברשת 13. באותה שנה שיחק בסדרה "באש ובמים" בנטפליקס ובסדרה "אף אחד לא עוזב את פאלו אלטו" בקשת 12. בנוסף באותה שנה שיחק בסדרת הרשת הקומית "חזרנו" לצד טלי אורן.
ובסדרת הנוער "הסוכן" בערוץ "טין ניק".

## חיים אישיים
סוויסה מתגורר בקיבוץ עין החורש שבמועצה אזורית עמק חפר. מקיים אורח חיים מסורתי. אב לבת ובן, בתו אביטל סוויסה שיחקה בסדרה "שלי הכובשת" של כאן חינוכית.

## פילמוגרפיה

2025 ״באש ובמים״ סרט קולנוע בתפקיד נחום. 

## תיאטרון
* מופע מערכוני נונסנס – 2002–2006
* טרזן וג'יין – 2005
* בומבה ושפיץ – 2008
* אני פה בגלל אשתי – 2012
* מריחואנה – 2014
* שי ורועי – 2012–2015
* תיאטרון בית ליסין "שעה של שקט" בתפקיד לאו – 2016
* "ההצגה חייבת להיגמר" תיאטרון בית ליסין – 2017
* "החבר הכי טוב שלי" פסטיבל חיפה. תיאטרון הקיבוץ – 2017
* זוכה אות הוקרה "החבר הכי טוב שלי" פסטיבל חיפה – 2017
* תמונות יפואיות – 2018
* סיפורו של טוביה בתפקיד טוביה החולב. תיאטרון הקיבוץ – 2018
* לציונה כנף אחת. תיאטרון הקיבוץ – 2018
* זוכה פרס שחקן ראשי להצגות ילדים ונוער על תפקידו ב"החבר הכי טוב שלי" – 2018
* משרתם של שני אדונים תיאטרון בית ליסין. בתפקיד פנטלון – 2018
* "פלאפל" הצגת יחיד מבוססת על סיפורו של יניב סויסה. תיאטרון הקיבוץ – 2019
* "ביעור חמץ" צוותא בתפקיד בן עטר – 2020
* הצגת היחיד "פלאפל" זוכה בפרס הצגות ילדים ונוער – 2020
* "ניקוי ראש לשבכ" בתפקיד ראובן. תיאטרון הקומדיה/תיאטרון חיפה – 2021
* "החבדניקים" בתפקיד מנשה המאפיונר. תיאטרון הקאמרי – 2022
* הקומדיה על שוד הבנק (תיאטרון הקאמרי) בתפקיד ניל קופר – 2023
* תפקידים שונים במופע "מי שלא נולד – מפסיד" בתיאטרון הקאמרי במלאת 80 להולדתו של חנוך לוין – 2024
* זוכה פרס ראש עיריית תל אביב יפו על תפקידו של קופר שחקן משנה ב"הקומדיה על שוד הבנק" תיאטרון הקאמרי – 2024
* "היי אוון הנסן" בתפקיד לארי. תיאטרון הקאמרי - 2025
* ״מישהו שר את זה קודם״ תיאטרון הקאמרי -2025
* ״הריטריט״ בתפקיד זאכי. תיאטרון הקאמרי - 2025

## במאי
2015 - "למכתוב מיילה רוב" (אין לברוח מהגורל) הצגה במרוקאית.

## קישורים חיצוניים

* 
* 
* 
* 
* 

## הערות שוליים ופרסים

* 2017 – אות הוקרה על תפקיד בהצגת ילדים בפסטיבל חיפה .
* 2018 – זוכה פרס שחקן ראשי להצגות ילדים ונוער בהצגת היחיד “החבר הכי טוב שלי” .
* 2020 – זוכה פרס על אותה הצגה (“פלאפל”) .
* 2024 – זוכה פרס עיריית תל אביב-יפו על השתתפות במה בתיאטרון הקאמרי (“הקומדיה על שוד הבנק”) .

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:אור עקיבא: אישים
קטגוריה:עין החורש: אישים
קטגוריה:סגל כאן הסכתים
קטגוריה:קופה ראשית
קטגוריה:ישראלים שנולדו ב-1977